РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  37

от заседание на Комисия ”Професионална квалификация, информационни технологии и статистика” на ВСС,
проведено на 29.09.2015 г.

Днес, 29.09.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев - отсъства
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова
	Юлия Ковачева 
	Галина Карагьозова 
	Даниела Костова 
	Михаил Кожарев - отсъства

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев –  началник отдел "ИОВСС", Мая Атанасова – гл. експерт юрисконсулт в отдел „ЮСДКВСС“ към дирекция „Правна“, и Юлиана Стойнева – мл. експерт юрисконсулт в отдел „ЮСДКВСС“ към дирекция „Правна“ .

1.ОТНОСНО: Решение на комисия „Международна дейност“ относно попълнен въпросник от SEPEJ във връзка с изготвянето на оценка на европейските съдебни системи.
Приложение: Извлечение от протокол №35/23.09.2015 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1. Приема подготвените отговори на въпроси 62.4, 62.5, 62.6, 62.7, 62.8, 62.9, 62.10, 64.12 и 64.13 от Въпросника за информационните технологии. 
1.2. Отговорите от Въпросника за информационните технологии да се предоставят на Комисия „Международна дейност“ на ВСС.

2.ОТНОСНО: Писмо от Красимир Гаджоков за достъп от чужбина до интернет сайтовете на някои окръжни и районни съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :
2.1. Възлага на експертите от дирекция „ИТСС“ да изпратят отговор по email на Красимир Гаджоков, че е осигурен достъп от чужбина на интернет сайтовете на окръжните и районните съдилища. 

3.ОТНОСНО: Искане от председателя на Административен съд гр. Плевен за осигуряване на средства за закупуване на компютър и лаптоп за дейността на регистратура за класифицирана информация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. Връща искането на председателя на Административен съд гр. Плевен за доокомплектоване.

4.ОТНОСНО: Искане от председателя на Районен съд гр. Монтана за осигуряване на средства за закупуване на нова компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

4.1. Целесъобразно е осигуряване на средства на Районен съд гр. Монтана за закупуване на 11 броя компютри на  обща стойност 7 359,00 лв. с ДДС.
4.2. Нецелесъобразно е отпускането на средства на Районен съд гр. Монтана за закупуване на 40 броя персонални UPS устройства.
4.3. Изпраща решението на комисия „Бюджет и финанси” на ВСС, по компетентност.

5.ОТНОСНО: Искане от председателя на Районен съд гр. Кърджали за осигуряване на средства за закупуване на компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

5.1. Целесъобразно е осигуряване на средства на Районен съд гр. Кърджали за закупуване на 10 броя компютърни конфигурации на  обща стойност 9 050,00 лв. с ДДС.
5.2. Изпраща решението на комисия „Бюджет  и финанси“ на ВСС, по компетентност.
 
6.ОТНОСНО: Искане от председателя на Районен съд гр. Айтос за осигуряване на средства за закупуване на компютърна конфигурация, компютри, монитори, принтери и високоскоростни документни скенери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

6.1. Целесъобразно е осигуряване на средства на Районен съд гр. Айтос за закупуване на 3 броя компютърни конфигурации на  обща стойност 2 227,38 лв. с ДДС, 2 броя принтера на обща стойност 329,14 лв. с ДДС и 1 брой високоскоростен скенер на обща стойност  1481,00 лв. с ДДС.
6.2. Изпраща решението на комисия „Бюджет и финанси“ на ВСС, по компетентност.

7.ОТНОСНО: Искане от председателя на Районен съд гр. Пазарджик за осигуряване на средства за закупуване на 2 бр. преносими компютри.
След като разгледа мотивировката за необходимостта от закупуване на преносими компютри

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Нецелесъобразно е отпускането на средства на Районен съд гр. Пазарджик за закупуване на 2 броя преносими компютри.

8.ОТНОСНО: Доклад на Световната банка: България: Функциониране на съдебната система, натовареност с дела и преглед на разходите (2008-2014 г.).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Приема за запознаване доклада на Световната банка: България: Функциониране на съдебната система, натовареност с дела и преглед на разходите (2008-2014 г.).

9.ОТНОСНО: Покана за партньорство от Министерство на правосъдието по проект „Инвентаризация и анализ на състоянието на информационната и комуникационната инфраструктура, информационните системи, услуги и регистри в сектор „Правосъдие“ във връзка с кандидатстване по Оперативна програма „Добро управление“.

 КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. Възлага на експертите от дирекция „ИТСС“ да организират среща  с екип 
на Министерство на правосъдието за обсъждане на поканата за партньорство по проект „Инвентаризация и анализ на състоянието на информационната и комуникационната инфраструктура, информационните системи, услуги и регистри в сектор „Правосъдие“ във връзка с кандидатстване по Оперативна програма „Добро управление“.

10.ОТНОСНО: Внедряване в експлоатация на Централизираната система за разпределение на дела (ЦСРД), считано от 01.10.2015 г. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Използването на Централизираната система за разпределение на делата (ЦСРД) да започне във всички съдилища от 00:00 часа на 01.10.2015 г. 
10.2. Данните за достигнатия брой разпределени дела до момента не се прехвърлят в новата система. Работата на системата да започне с нула брой разпределени дела на всеки съдия. 
10.3. Поредните номера на делата за разпределение се генерират от Централизираната система за разпределение на делата (ЦСРД).
10.4. Номерацията на делата на І-ва и ІІ-ра инстанция да продължи по досегашния ред, използван от всеки съд до 31.12.2015 г. След 01.01.2016 г. номерацията на дела І-ва и ІІ-ра инстанция във всеки съд става единна в рамките на вида дело.

11.ОТНОСНО: Информация за брой закупени квалифицирани електронни подписи /КЕП/ от всички съдилища. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Да се предостави спешна информация за броя закупени от всички съдилища  Квалифицирани електронни подписи  до 17 ч. на 29.09.2015 г.

12. ОТНОСНО: Отчет за изпълнението на Плана за действие за изпълнение на Комуникационната политика на ВСС за периода 2014 – 2018 год. за първото полугодие на 2015 г.
Извлечение от протокол № 28/04.08.2015 г. от заседанието на Комисия „Публична комуникация“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. Приема отчетът за изпълнението на Плана за действие за изпълнение на Комуникационната политика на ВСС за периода 2014 – 2018 г. за първото полугодие на 2015 г.
12.2. Изпраща решението на комисия „Публична комуникация“, по компетентност.

ЗА ПРЕДСЕДАТЕЛ
НА КОМИСИЯТА: /П/

	МАРИЯ КУЗМАНОВА